Oskaras už geriausią metų animacinį filmą
Oskaras už geriausią metų animacinį filmą (angl. Academy Award for Best Animated Feature) – apdovanojimas, teikiamas JAV Kino meno ir mokslo akademijos už geriausią metų animacinį filmą. Akademija animacinį filmą apibrėžia kaip ilgesnį nei 40 minučių trukmės filmą, kuriame veikėjų vaidyba kuriama kadras po kadro, daug pagrindinių veikėjų yra animuoti, o animacija sudaro ne mažiau kaip 75 proc. filmo trukmės. Pirmą kartą Oskaras už geriausią animacinį filmą buvo įteiktas 2002 m. už 2001 m. sukurtus filmus.